স্টাফ রিপোর্টার ॥ দীর্ঘ প্রতিক্ষার পর এ সপ্তাহের মধ্যেই পূনরায় শুরু হচ্ছে হবিগঞ্জ-বানিয়াচং সড়কের সংস্কার কাজ। এ তথ্য নিশ্চিত করেছেন হবিগঞ্জ সড়ক ও জনপথ বিভাগের নির্বাহী প্রকৌশলী মোহাম্মদ জাহাঙ্গীর আলম। দ্রুত কাজ শুরু করতে গত শনিবার নির্বাহী প্রকৌশলী ঠিকাদার ও কর্মকর্তাদের সাথে বৈঠক করেছেন। বৈঠকে তিনি এ সপ্তাহের মধ্যেই কাজ শুরু করার তাগিদ দেন। নির্বাহী প্রকৌশলী মোহাম্মদ জাহাঙ্গীর আলম জানান, রাস্তা সংস্কারের জন্য ইতিমধ্যে দশ ট্রাক নির্মাণ সামগ্রী ও যন্ত্রপাতি সড়ক ও জনপথ বিভাগের কার্যালয়ে এসে পৌঁছেছে। এ সপ্তাহের মধ্যে সংস্কার কাজ শুরু হবে। তিনি নিশ্চিত করে বলেন, আগামী বর্ষা মৌসুমের পূর্বেই এই সংস্কার কাজ শেষ হবে। প্রকাশ, যুক্তরাজ্য আওয়ামীলীগের উপদেষ্ঠা কমিটির সদস্য ও বানিয়াচঙ্গের কৃতিসন্তান ড. মোহাম্মদ শাহ্ নেওয়াজ দেশে এসেই ...